Aenictoteratini

Aenictoteratini er en gruppe (stamme) av biller som hører til familien kortvinger.

Utseende 
Små (gjerne ca. 2-3 millimeter), moderat avlange, gjerne halvmatt rødlige kortvinger. Antennene er lange og ganske kraftige, kan være omtrent så lange som kroppen. Hodet er forholdsvis lite, rundet, gjerne med et trekantet framspring i pannen. Fasettøynene er litt rundet utstående. Pronotum er ovalt, en del bredere enn hodet, dekkvingene er jevnbrede. Bakkroppen er gjerne litt spoleformet (bredest i midten), med markerte sideflanker avgrenset av en skarp fure. Noen av slektene har utviklet seg til å ligne sterkt på (imitere) maurene de lever sammen med. Disse er slanke og langbeinte med rundet bakkropp.

Levevis 
Disse billene lever knyttet til maur (såkalte myrmekofiler), spesielt hærmaur i slekten Aenictus.

Utbredelse 
Gruppen er utbredt i Sørøst-Asia og Oseania øst til østkysten av Australia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger, Aleocharinae Fleming, 1821
 Stammen Aenictoteratini Kistner, 1993 - ikke i Norge
 Slekten Aenictobia Seevers, 1953
 Slekten Aenictocupidus Kistner, 1993
 Slekten Aenictolixa Kistner, 2009
 Slekten Aenictoteras Wheeler, 1932
 Slekten Dentaphila Kistner, 1997
 Slekten Giraffaenictus Maruyama, 2008
 Slekten Rosciszewskia Kistner, 1993
 Slekten Tobiissima Kistner, 1997
 Slekten Trichotobia Kistner, 1997
 Slekten Weiria Ashe, 2003

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 

Kortvinger
Småkortvinger
Biller formelt beskrevet i 1993
Dyr formelt beskrevet av David H. Kistner